Germaine Wilmes

D'Germaine Catherine Marguerite Reuter-Wilmes, gebuer den 31. Juli 1937 an der Stad Lëtzebuerg, an och do den 11. Abrëll 2014 gestuerwen, war eng lëtzebuergesch Léierin, Molerin a Grafikerin"Germaine Wilmes", Lëtzebuerger Konschtlexikon, MNAHA..

 Liewen a Wierk 
D'Germaine Wilmes war d'Duechter vum Comptabel Jean Wilmes an der Margareta Johanna Heintz. Si huet eng Formatioun als Léierin gemaach. 1959 huet si sech mam Fernand Reuter (1936-1998) bestuet, deen och Schoulmeeschter an do dernieft Schrëftsteller warClaude D. Conter, "Fernand Reuter", Luxemburger Autorenlexikon, Centre national de littérature..

D'Germaine Wilmes ass a Coursë vun der Summerakademie an der Stad Lëtzebuerg gaangen, ma war als Kënschtlerin haaptsächlech Autodidaktin. Se huet Landschaften, Blummen an Theemaen aus hirer eegener Fantasie gemoolt. 1963 gouf si Member vum Cercle artistique de Luxembourg (CAL)Jos Welter, red. (1993) Rétrospective : Cent ans d'art luxembourgeois 1893-1993. Luxemburg: Cercle artistique de Luxembourg / Crauthem: Lux-Print. ISBN 2-919970-24-0, a méi spéit beim ARC (Art contemporain du Grand-Duché de Luxembourg) a bei der Académie européenne des artsLambert Herr (2001) Signatures, portraits et auto-portraits : artistes plasticiens au Luxembourg. Luxembourg: Éditions Saint-Paul. p. 373. ISBN 2-87963-382-6., an huet bei verschiddenen Ausstellungen dovun ausgestallt. 1975 hat se hir éischt Eenzelausstellung an der Galerie Bradtké an der StadExposition à la Galerie Bradtké", Luxemburger Wort, 18. Mäerz 1975; "Germaine Reuter-Wilmes", Luxemburger Wort, 22. Mäerz 1975.. Nieft der Molerei huet si och an der Graphik geschafft. Si huet hir Graphiken ë. a. 1996, zesumme mat anere Graphiker, wourënner de Roger Bertemes, d'Carine Kraus an d'Annette Weiwers-Probst, op der Graphik-Biennale vum CAL ausgestallt"Grafik im Mittelpunkt", Revue, 17. Januar 1996.. 2000 huet si op der Biennale de la gravure matgemaach.

D'Germaine Wilmes ass am Alter vu 76 Joer gestuerwen.

 Auszeechnungen 
1984 Prix de France
1989 Prix d'encouragement, Arts et Loisirs
 Kuckt och 
 Lëscht vu lëtzebuergesche Konschtschafenden

Dësen Artikel gouf als Iwwersetzung vun  Germaine Wilmes, an der Versioun vum 09.12.2024, ugeluecht; Auteure bis dohi stinn do am Versiounshistorique.

Kategorie:Lëtzebuergesch Graphiker
Kategorie:Lëtzebuergesch Enseignanten
Kategorie:Lëtzebuergesch Moler
Kategorie:Gebuer 1937
Kategorie:Gestuerwen 2014
Kategorie:Membere vum Cercle artistique de Luxembourg